बात जब भी बॉलीवुड के सबसे फिट एक्टर्स की होती है तो सबसे पहले अनिल कपूर का नाम जेहन में आता है। उन्हें देखकर कोई यह नहीं कह सकता कि उनकी एक 30 साल की बेटी है और उनकी उम्र ने साठ का आंकड़ा पार कर लिया है। अनिल कपूर ने अपनी संयमित जीवनशैली की बदौलत अपनी उम्र को थामकर रखा हुआ है। इस बाबत जब उनसे पूछा जाता है तो वह अपनी एवरग्रीन फिटनेस के पीछे अपने खान-पान और हेल्दी वर्कआउट को जिम्मेदार बताते हैं। अनिल कपूर हर रोज सुबह जल्दी उठने के आदती हैं। वह एल्कोहल और स्मोकिंग से हमेशा दूरी बनाए रखते हैं। हर दिन योगा और जिम से अपने आपको फिट रखने की कोशिश करते हैं। तो आइए जानते हैं अनिल कपूर के वर्कआउट और डाइट में और क्या-क्या खास बातें हैं जो उन्हें हमेशा यंग दिखने में मदद करती हैं।